wickkiey/tamil-wikipedia-chunked huggingface dataset:
# கோழி

## பொது உயிரியலும் நடத்தையும்

கோழி ஓர் அனைத்துண்ணிப் பறவையாகும். காட்டில் அவை நிலத்தைக் கிளறி விதைகள், பூச்சிகள் மற்றும் சற்றுப் பெரிய விலங்குகளான பல்லி, எலி போன்றவற்றை உண்ணும்.  
கோழிகள் ஐந்து முதல் பத்து வருடங்களுக்கு அவற்றின் சாதிக்கேற்ப வளரும். உலகில் மிக வயதுடைய ஒரு பேடு இருதய நிறுத்தத்தால் 16 வயதில் இறந்து போனது என்று கின்னஸ் உலக சாதனைகள் குறிப்பிடுகின்றது.  
சேவல்கள் பொதுவாகவே பேடுகளிடமிருந்து வேறுபாடு கொண்டு காணப்படும். சேவலின் நீண்ட வாலுடன் மினுமினுக்கும் கவர்ச்சியான சிறகுகளின் தொகுதி, கழுத்தில் நீட்டிக் கொண்டிருக்கும் இறகுகள், பின்புற இறகுகளில் காணப்படும் பிரகாச, தடித்த வண்ணம் என்பன ஒரே இன பேடுகளில் இருந்து வேறுபடுத்திக் காட்டுகின்றன. ஆனாலும் சில இனங்களில் சேவலின் கழுத்தில் நீட்டிக் கொண்டிருக்கும் இறகுகள் தவிர்த்து மற்றய பகுதிகள் பேடு போன்றே காணப்படுவதும் உண்டு. சீப்பினைப் பார்த்தோ அல்லது சேவலின் பூச்சிக்கால் நகர் நீட்சிகள் வளர்ச்சியைக் கொண்டோ அவை அடையாளம் காணப்படும். சில இனங்கள் வேறுபட்ட நிறங்களையும் கொண்டு காணப்படும். வளர்ந்த கோழிகள் சதைப்பற்றுள்ள முகடான "சீப்பினை" தலையில் கொண்டும், சொண்டுகளின் கீழ் "கோழித்தாடை" எனப்படும் தொங்கும் தோல் மடிப்புகளையும் கொண்டிருக்கும். ஆணும் பெண்ணும் சீப்புக்களையும் தாடைகளையும் கொண்டு காணப்படும். ஆயினும் பல இனங்களில் ஆண்களே இவற்றை அதிகம் கொண்டு காணப்படும். மரபணு திடீர்மாற்றம் சில கோழி இனங்களில் கூடுதலான இறகுகள் அவற்றின் முகத்தின் கீழ் காணப்பட்டு தாடி போன்ற தோற்றத்தை ஏற்படுத்தும்.  
வளர்க்கும் கோழிகள் நீண்ட தூரம் பறக்க முடியாதவை. எடை குறைந்த பறவைகள் குறுகிய தூரத்திற்கு வேலியின் மேலாக, மரங்களுக்குள் பறக்க வல்லன. கோழிகள் தங்கள் சுற்றுவட்டத்தைப் பார்க்க எப்போதாவது பறப்பவை. ஆனாலும் ஆபத்து என்றால் அவை பொதுவாக பறக்கும்.  
கோழிகள் சமூக நடத்தை கொண்ட ஒன்றாக கூட்டமாக வாழும் பறவை. அவை அடைகாத்தலிலும் குஞ்சுகளை வளர்ப்பதிலும் இனத்துக்குரிய அணுகுமுறை கொண்டவை. கூட்டத்திலுள்ள தனிக் குஞ்சுகள் ஏனையவற்றை ஆதிக்கம் செய்யும். அதனால் அவை உணவை அடைதலிலும் இடத்தை தெரிவு செய்வதிலும் முன்னுரிமை பெற்றுவிடும். பேடுகளை அல்லது சேவலை இடத்திலிருந்து நீக்குதல் தற்காலிகமாக கூட்டத்தில் சமூக ஒழுங்கில் குழப்பத்தை ஏற்படுத்திவிடும். புதிய கோழி ஒன்று கொத்தி ஆதிக்கம் செய்யும் வரை இது நீடிக்கும். பேடுகள் அதுவும் இளம் பறவைகளை கூட்டத்தில் சேர்த்தல் வன்முறைக்கும் காயம் ஏற்படுதலுக்கும் ஒரு காரணமாகிவிடலாம்.  
பேடுகள் ஏற்கனவே முட்டைகள் உள்ள கூட்டில் முட்டையிட முயற்சித்து, தன்னிடத்தில் மற்றவற்றின் முட்டைகளை நகர்த்தும். சில கோழி வளர்ப்பாளர்கள் போலி முட்டைகளை வைத்து பேடுகளை குறிப்பிட்ட இடத்தில் முட்டையிட உற்சாகப்படுத்துவர். இதனால் அவை குறிப்பிட்ட சில இடத்தில் பாவிக்கும் நடத்தைக்கு இட்டுச் சென்று, ஒவ்வொன்றும் தனக்கென கூட்டினை கொண்டிருக்காது இருக்கச் செய்யும்.  
பேடுகள் ஒரே இடத்தில் முட்டையிட பிடிவாதமாயிருக்கும். இது இரண்டு பேடுகளுக்கு ஒரே இடத்தில், ஒரே நேரத்தில் பகிர்ந்து கொள்ள முயற்சிப்பது தெரியாது. கூடு சிறியதாக இருந்தால், ஒன்றுக்கு மேல் ஒன்று முட்டையிட வழியேற்படுத்தும்.  
சேவல்கள் கூவுதல் மற்றைய சேவல்களுக்கு இடம் பற்றிய சமிக்கையாக இருக்கின்றது. ஆகினும், கூவுதல் அவற்றின் சுற்றுவட்டத்தில் ஏற்படும் திடீர் குழப்பத்தினாலும் இடம்பெறும். பேடு முட்டையிட்டதும் பெரிதாக கொக்கரிக்கும். அத்துடன் தன் குஞ்சுகைள அழைக்கும். பேடுகள் குறைந்த எச்சரிக்கை அழைப்பினை கொன்றுண்ணி அணுகுகின்றது என உணர்ந்ததும் கொடுக்க வல்லன.
# கோழி

## உணவு பங்கிடலும் இணைதலும்

சேவல் உணவைக் கண்டதும், அது குஞ்சுகளைக் கூப்பிட்டு உண்ணவிடலாம். இதனை உயர் தொனியில் கொக்கரித்து, உணவை மேலே எடுத்து கீழே போடுவதனூடாக செய்யும். இது தாய்க் கோழியிடமும் காணப்படும் ஓர் பழக்கமாகும்.  
இணைதலை முன்னெடுக்க சில சேவல்கள் பேடைச் சுற்றி நடனம் ஆடும். அத்துடன் அடிக்கடி தன் இறக்கையை பேடுக்கு அருகில் தாழ்வாகக் கொண்டுவரும். இந்த நடனம் பேட்டின் முளையில் மறுமொழிக்கு தூண்டும்.
- காட்டுக்கோழி
# கோழி

## உணவு பங்கிடலும் இணைதலும்

### நாட்டுக்கோழி வகைகள்

#### கரி-நிர்பீக் (ஏசெல் கலப்பு)

இவ்வகை கோழிகள், சக்திவாய்ந்த, உறுதியான, திடமான வெளித்தோற்றம், கம்பீரமான நடை, உறுதியான சண்டை போடும் திறன் கொண்டவை. இதன் சண்டை போடும் திறனைக் கொண்டே ஏசெல் என்ற பெயர் வைக்கப்பட்டுள்ளது. இதன் தாயகம் ஆந்திரப்பிரதேசம் எனக்கூறுவர். இவ்வகை மிகவும் அரிதாக இருந்தாலும் சேவல் சண்டைக் காட்சி நடத்துபவர்களிடம் காணப்படுகிறது. ஏசெல் இனம்,
திடகாத்திரமான, மதிப்பான பார்வை கொண்ட இனமாகும்.
# கோழி

## உணவு பங்கிடலும் இணைதலும்

### நாட்டுக்கோழி வகைகள்

#### சிறுவிடை

சிறுவிடை கோழிகள் தமிழகத்தின் கோழிகள் என்று அடையாளம் காணப்படுகின்றன. இவை காட்டுக் கோழிகளை வளர்க்கத் தொடங்கிய பிறகு அவை பரிணாமம் அடைந்து வந்தவை என்று நம்பப்படுகிறது. இவ்வகை சேவல்கள் அதிகபட்சம் இரண்டு கிலோ எடை கொண்டதாகவும், கோழிகள் அதிகபட்சம் ஒன்றரைக் கிலோ எடை கொண்டதாகவும் உள்ளன.
# கோழி

## உணவு பங்கிடலும் இணைதலும்

### நாட்டுக்கோழி வகைகள்

#### கரி-சியாமா (கடகநாத் கலப்பு)

பொதுவாக “கலாமாசி” என்று அழைக்கிறார்கள். கருப்பு சதையுடைய பறவை என்பது இதன் பொருளாகும். மத்திய பிரதேச மாநில தாபுவா மற்றும் தார் மாவட்டமும் அருகில் உள்ள ராஜஸ்தான் மற்றும் குஜராத் ஆகிய 800 சதுர மைல் பரப்பளவில் இக்கோழி இனத்தின் பரவல் காணப்படுகிறது.  
பழங்குடியினர், ஏழை கிராம மக்கள் ஆகியோர் இவ்வகைக் கோழிகளை வளர்க்கின்றனர். இதில்
சேவல் பலிக்காக பயன்படுகிறது. அதாவது தீபாளிக்குப் பின் கடவுளுக்கு பலி கொடுக்கப்படுகிறது.
கோழிக் குஞ்சுகள் நீலம் மற்றும் கருப்பு நிறத்துடன், பிற்பகுதியில் கருப்பு கோடுகளுடன் காணப்படுகிறது.
இறைச்சி கருப்பாக, பார்வைக்கு ஏற்றதாக இல்லாமல் இருந்தாலும், சுவையாகவும், மருத்துவ குணங்கள் நிறைந்தும் காணப்படுகிறது. பழங்குடியினர், கோழி இரத்தத்தையும், கறியையும், கடும் நோய்களுக்கு மருந்தாக பயன்படுத்துகின்றனர். கறி மற்றும் முட்டையில் நல்ல புரதச் சத்தும் (25.47% கறியில்) இரும்புச் சத்தும் உள்ளன.
# கோழி

## உணவு பங்கிடலும் இணைதலும்

### நாட்டுக்கோழி வகைகள்

#### ஹிட்கரி (நேக்கட் நெக் கலப்பு)

நீளமான உருண்டை வடிவ கழுத்துடைய இனமாகும். பெயரில் உள்ளது போல், பறவைகளின் கழுத்து வெறுமையாக அல்லது, கழுத்தின் முற்பகுதியில் கொத்தாக சிறகுகள் உள்ளன. பருவ நிலையை அடையும் பொழுது, சேவலின் தோல் சிவப்பு நிறத்திற்கு மாறிவிடுகிறது. கேரளாவில், திருவனந்தபுரம் பகுதி இவ்வகை இனத்தின் தாயகமாகும்.
# கோழி

## உணவு பங்கிடலும் இணைதலும்

### யு.பி.-கரி (பிரிசில் கலப்பு)

துப்புரவு குணமுடைய, உள்நாட்டு தோற்றமுடைய, நமது சுழலுக்கு ஏற்ற, நோய் எதிர்ப்பு திறன் கொண்ட, நல்ல வளர்ச்சியும், உற்பத்தித் திறனும் கொண்ட இனமாகும். வீட்டிலேயே வளர்ப்பதற்கு ஏற்ற இனமாகும். வெவ்வேறு வேளாண் காலநிலைக்கு ஏற்ற 4 இரகங்கள் உள்ளன. இவ்வினம் சுறுசுறுப்பானது; செடிகளை உண்ணும் குணமுடையது.
# ரணில் விக்கிரமசிங்க

## அரசியல் வாழ்க்கை

ரணில் ஐக்கிய தேசியக் கட்சியில் இணைந்து, 1970களின் நடுப்பகுதியில் களனி தொகுதிக்கான கட்சித் தலைமை ஒருங்கிணைப்பாளரானார். பின்னர் பியகமை தொகுதியின் ஒருங்கிணைப்பாளராக நியமிக்கப்பட்டு, 1977 தேர்தலில் வெற்றி பெற்று நாடாளுமன்றம் சென்றார். ஜே. ஆர். ஜெயவர்தனாவின் புதிய அமைச்சரவையில் வெளிவிவகாரங்களுக்குப் பொறுப்பான துணை அமைச்சராகவும், பின்னர் இளைஞர் விவகார, வேலைவாய்ப்பு அமைச்சராகவும் நியமிக்கப்பட்டார். இலங்கையின் வயதில் குறைந்த அமைச்சர் என்ற பெயரையும் இதன் மூலம் பெற்றுக் கொண்டார். 1989 பெப்ரவரியில் ரணசிங்க பிரேமதாசாவின் அமைச்சரவையில் தொழிற்றுரை அமைச்சராக நியமிக்கப்பட்டார். இக்காலகட்டத்தில் ரணில் பியகமை சிறப்புப் பொருளாதார வலயத்தை உருவாக்கினார். 1990-இல்லறிவியல், தொழிநுட்பத்துக்கான அமைச்சுப் பொறுப்பும் கூடுதலாக வழங்கப்பட்டது. அரசுத்தலைவர் பிரேமதாசாவிற்குப் போட்டியாக கட்சியில் செயற்பட்ட லலித் அத்துலத்முதலி, காமினி திசாநாயக்கா ஆகிய மூத்த அரசியல்வாதிகளிடம் இருந்து ரணிலுக்கும் போட்டி இருந்து வந்தது.  
1988-1990 காலப்பகுதியில், ஜேவிபியின் ஆயுதமேந்திய கிளர்ச்சியை அடக்குவதற்கான அரசின் நடவடிக்கையின் ஒரு பகுதியாக கொழும்பிற்கு வெளியே பட்டலந்த குடியிருப்பு மற்றும் கைத்தொழில் வளாகத்தில் இருந்த சட்டவிரோத தடுப்பு முகாம் ஒன்றின் பின்னணியில் அப்போது அமைச்சராக இருந்த ரணில் விக்கிரமசிங்க இருந்துள்ளார் என்று மக்கள் கூட்டணி அரசாங்கத்தால் குற்றஞ்சாட்டப்பட்டது. சந்திரிகா குமாரதுங்கவின் மக்கள் கூட்டணி அரசாங்கம், பட்டலந்த முகாமின் நடவடிக்கைகளை விசாரிப்பதற்காக சிறப்பு சனாதிபதி விசாரணை ஆணைக்குழுவை நியமித்தது. 1997 செப்டெம்பர் 3 அன்று விக்கிரமசிங்க ஆணைக்குழுவின் முன் சாட்சியமளிக்க அழைக்கப்பட்டார். ஆணைக்குழுவின் அறிக்கை 1998 ஏப்ரல் 12 அன்று வெளியிடப்பட்டது. ஆணைக்குழுவின் அறிக்கைப்படி, "பட்டலந்தா வீட்டுத் திட்டத்தில் உள்ள வீடுகளில் சட்டவிரோத சித்திரவதை அறைகளைப் பராமரிப்பதற்கு ரணில் விக்கிரமசிங்கவுக்கும் மூத்த காவல்துறை அதிகாரி நளின் டெல்கொடவுக்கும் மறைமுகப் பொறுப்பு" இருந்ததாகக் கூறப்பட்டது. அத்துடன், "வீட்டு வளாகத்தில் கிளர்ச்சிக்கு எதிரான நடவடிக்கைகளில் ஈடுபட்டுள்ள காவல்துறை அதிகாரிகளின் அங்கீகரிக்கப்படாத கூட்டங்களை நடத்தினார் நடத்தினார், அவர் தனது அதிகாரத்தை துஷ்பிரயோகம் செய்துள்ளார்" என்று மேலும் தெரிவிக்கப்பட்டுள்ளது. ஆனாலும், இக்குற்றச்சாட்டுகளுக்கு குற்றவியல் நடவடிக்கைகள் எதுவும் நடைபெறவில்லை.
# ரணில் விக்கிரமசிங்க

## அரசுத்தலைவர் (2022–2024)

### 2024 அரசுத்தலைவர் தேர்தல்

2024 அரசுத்தலைவர் தேர்தலில் விக்கிரமசிங்க போட்டியிடுவாரா என்று பல ஊகங்கள் இருந்தன. 2024 நடுப்பகுதியில், விக்கிரமசிங்க மீண்டும் தேர்தலில் போட்டியிடுவார் என்று சூசகமாக அறிவித்திருந்தார். ஆகத்து 2024 இல் தேர்தல் அறிவிக்கப்பட்டதால், சுயேச்சை வேட்பாளராக தேர்தலில் போட்டியிடப் போவதாக விக்கிரமசிங்க அறிவித்தார். ஐக்கிய தேசியக் கட்சி, இலங்கை பொதுசன முன்னணியில் இருந்து பிரிந்துவந்த உறுப்பினர்களால் ரணிளின் வேட்பு மனு அங்கீகரிக்கப்பட்டது. அத்துடன் இலங்கை தொழிலாளர் காங்கிரஸ், ஈழ மக்கள் ஜனநாயகக் கட்சி, மகாஜன எக்சத் பெரமுன. ஆகிய கட்சிகளும் இவரை ஆதரிப்பதாக அறிவித்தன. இது விக்கிரமசிங்கவின் அரசுத்தலைவர் பதவிக்கான மூன்றாவது முயற்சியாகும், அத்துடன் ஐக்கிய தேசியக் கட்சியின் வேட்பாளராக போட்டியிடாத முதல் தடவையாகும்.  
முதல் கட்ட வாக்கு எண்ணிக்கையின் முடிவில் விக்கிரமசிங்க 17.27% வாக்குகளை மட்டுமே பெற்று மூன்றாவது இடத்தைப் பிடித்தார். வாக்கெடுப்பில் எந்த வேட்பாளரும் பெரும்பான்மை வாக்குகளைப் பெறாததால், தேர்தல்கள் இரண்டாம் கட்ட விருப்பு வாக்கு எண்ணிக்கைக்கு நகர்ந்தன, அங்கு இரண்டு முன்னணி வேட்பாளர்கள் மட்டுமே போட்டியில் இருந்தனர். நீக்கப்பட்ட வேட்பாளர்களின் இரண்டாவது, மூன்றாவது விருப்பத்தேர்வுகள் முதல் இரண்டு வேட்பாளர்களான அனுர குமார திசாநாயக்க, சஜித் பிரேமதாச ஆகியோருக்கு இடையே எண்ணப்பட்டன. இரண்டாவது விருப்பத்தேர்வுகளின் எண்ணிக்கை முடிவடைந்த நிலையில், அனுர குமார திசாநாயக்க இலங்கையின் 9வது நிறைவேற்று சனாதிபதியாக அறிவிக்கப்பட்டார்.  
விக்கிரமசிங்க, தனது தோல்வியை ஏற்று, 2024 செப்டெம்பர் 23 அன்று அரசுத்தலைவர் செயலகத்தை விட்டு வெளியேறி, அவருக்குப் பின் அரசுத்தலைவராகப் பதவியேற்ற திசாநாயக்கவிற்கு அமைதியான முறையில் அதிகார மாற்றத்தை அனுமதித்தார்.
# சீன எழுத்துக்கள்

**சீன எழுத்துக்கள்** (**漢字**), சீன மொழியில் **ஹான்சு** (Hànzì), கொரிய மொழியில் **ஹான்ஜா** (Hanja), ஜப்பானிய மொழியில் **கன்ஜி** (Kanji) பண்டைய காலத்தில் சீனாவில் ஆக்கப்பட்ட எழுத்துக்கள் ஆகும். தொடக்கத்தில் சீன மொழியை எழுதுவதற்காகப் பயன்பட்டது. ஆனால் பின்னர் கொரியா, ஜப்பான், வியத்னாம் முதலிய வெளிநாடுகளில் சிறிது மாற்றி அமைக்கப்பட்டு பயன்பட்டு வந்தது. இந்த நாடுகள் சாதாரணமாக "ஹன் எழுத்து எல்லை" என்று அடிக்கடி அழைக்கப்பட்டுள்ளன. இந்த நாடுகளுள் சீனாவைத் தவிர பிற நாடுகளிலும் ஒவ்வொரு பண்பாட்டிற்கு உரிய புதிய ஹன்ஜி எழுத்துக்கள் சில ஆக்கப்பட்டன.  
சாதாரணமாக ஒரு எழுத்துக்கு ஒரு பொருள் இருக்கிறது. எனவே ஒரு பொருளுக்கு ஒரு எழுத்து இருக்கிறது. அதனால் எழுத்துக்கள் எண் மொத்தம் 50,000 க்கும் மேலாக உள்ளது.  
தற்காலத்தில் ஹன்ஜி எழுத்து சீனா, தைவான், ஜப்பான், தென் கொரியா, சிங்கப்பூரில் பயன்பட்டுள்ளது. ஒவ்வொரு நாட்டு அரசும் இவ்வெழுத்தின் பயன்பாட்டிற்கு விதவிதமான சட்டங்களை அமைத்துள்ளததனால் எழுத்து தோற்றத்துக்கு மாறுபாடு இருக்கிறது. **சிக்கலானது, எளிமையானது** முதலிய விதம் உள்ளது. தென் கொரியாவிலும் ஜப்பானிலும் தங்கள் நாட்டு எழுத்துடன் கலப்பாக ஹன்ஜி எழுத்துக்கள் பயன்பட்டுள்ளது.  
ஜப்பானில் பயன்படுத்தப்படும் ஹன்ஜி எழுத்துக்களை ஜப்பானிய மொழியின் கன்ஜி என அழைப்பர். கொரிய மொழியில் பயன்படுத்தப்படும் இவ்வெழுத்துக்களை ஹன்ஜா என கொரிய மொழியில் அழைக்கின்றனர். சென்ற நூற்றாண்டுகளின் வியத்நாமிய மொழியினை எழுத உபயோகிக்கப்பட்ட சீன எழுத்துக்கள் Chữ Nôm என வியத்நாமிய மொழியில் கூறுகின்றனர்.  
வட கொரியா, வியத்நாம் முதலிய நாட்டில் இப்பொழுது ஹன் எழுத்து பயன்படவில்லை. ஆனால் முன்காலத்தில் ஹன்ஜி எழுத்தை பயன்படுத்த நாட்டு மொழியில் ஹன்ஜி எழுத்துடன் வந்த வார்த்தைகள் மிகவும் அதிகமாக தங்கியிருக்கின்றன.  
ஹன்ஜி எழுத்தின் ஒவ்வொரு உச்சரிப்பும், இடத்தாலும் காலத்தாலும் மாறி வந்தது. ஆனால், அதன் பொருள்கள் மாறவில்லை. அதனால் வேறு மொழியை பேசுகிற மக்களும் இவ்வெழுத்தை எழுதி தெரிவிக்க வேண்டியதை தெரிவிக்க முடியும். எடுத்துக்காட்டாக, ஒரு ஜப்பானியருக்கு சீன மொழி புரியாது என்றாலும் ஹன் எழுத்தை தாளில் எழுதி சீனமொழிக்காரருக்கு பேச வேண்டியதை தெரிவிக்க முடியும்.
# உலகத் தமிழ்த் தகவல் தொழில்நுட்ப மன்றம்

**உலகத் தமிழ்த் தகவல் தொழில்நுட்ப மன்றம் (உத்தமம்) International Forum for Information Technology in Tamil (INFITT)** தமிழ்த் தகவல் தொழில்நுட்பம் தொடர்பான விடயங்களை ஆயும், நியமங்களை பரிந்துரைக்கும் ஒரு தொண்டூழியர் அமைப்பு ஆகும். இவ்வமைப்பில் அரசாங்கங்கள் (தமிழ்நாடு-இந்தியா, இலங்கை, மலேசியா, சிங்கப்பூர்), அனைத்துலக அமைப்புகள், மற்றும் பலநூறு தன்னாவலர்களைக் கொண்டிருக்கின்றது. இவ்வமைப்பு உத்யோகபூர்வமாக ஜூலை 24, 2000 அன்று ஆரம்பிக்கப்பட்டது.  
இவ்வமைப்பின் முக்கிய நிகழ்வாக தமிழ் இணைய மாநாடுகள் தொடர்ச்சியாக 2000 முதல் 2004 வரை நடைபெற்றன. அதன்பின்னர் நீண்ட இடைவெளிக்குப்பின் 2009-ஆம் ஆண்டு செருமனியில் நடைபெற்றது.
# உலகத் தமிழ்த் தகவல் தொழில்நுட்ப மன்றம்

## கோவையில் நிகழ்ந்த தமிழ் இணையம் 2010 மாநாடு

தமிழ் இணையம் 2010 தமிழ்நாட்டில் கோயமுத்தூரில் உலகத் தமிழ்ச் செம்மொழி மாநாடு, சூன் திங்கள் 23 முதல் 27 வரையிலான நாட்களில் தமிழ்நாடு அரசு ஆதரவுடன் நடைபெற்றது. இம்மாநாட்டில் உலகில் உள்ள தமிழர்கள் அனைவரும் ஒரே தமிழ்க் குறியீட்டைப் பயன்படுத்த வேண்டும்; அதுவும் ஒருங்குறி எழுத்துருவையே பயன்படுத்த வேண்டும் என்று முடிவு செய்யப்பட்டது. இங்குக் கணினி தொடர்பான கண்காட்சி வெகு சிறப்பாக நடைபெற்றது. இக்கண்காட்சியைப் பல்லாயிரக் கணக்கான மக்கள் பார்வையிட்டுச் சென்றனர்.
# உலகத் தமிழ்த் தகவல் தொழில்நுட்ப மன்றம்

## தமிழ் இணைய மாநாடுகள் பட்டியல்

இதுவரை 23 தமிழ் இணைய மாநாடுகள் உலகின் பல்வேறு நாடுகளில் நடைபெற்றுள்ளன.
**மாநாடுகள் நடைபெற்ற ஆண்டு, இடம் குறித்த விவரங்கள்**  
| மாநாடு | ஆண்டு | இடம் |  |
| --- | --- | --- | --- |
| முதல் தமிழ் இணைய மாநாடு | 1997 | சிங்கப்பூர் |  |
| இரண்டாம் தமிழ் இணைய மாநாடு | 1999 | சென்னை, தமிழ்நாடு, இந்தியா |  |
| மூன்றாம் தமிழ் இணைய மாநாடு | 2000 | சிங்கப்பூர் |  |
| நான்காம் தமிழ் இணைய மாநாடு | 2001 | கோலாலம்பூர், மலேசியா |  |
| ஐந்தாம் தமிழ் இணைய மாநாடு | 2002 | கலிஃபோர்னியா, அமெரிக்கா |  |
| ஆறாம் தமிழ் இணைய மாநாடு | 2003 | சென்னை, தமிழ்நாடு, இந்தியா |  |
| ஏழாம் தமிழ் இணைய மாநாடு | 2004 | சிங்கப்பூர் |  |
| எட்டாம் தமிழ் இணைய மாநாடு | 2009 | கொலோன், செருமனி |  |
| ஒன்பதாம் தமிழ் இணைய மாநாடு | 2010 | கோயம்புத்தூர், தமிழ்நாடு, இந்தியா |  |
| பத்தாவது தமிழ் இணைய மாநாடு | 2011 | பிலடெல்பியா, பென்சில்வேனியா, அமெரிக்கா |  |
| பதினொன்றாவது தமிழ் இணைய மாநாடு | 2012 | சிதம்பரம், தமிழ்நாடு, இந்தியா |  |
| பன்னிரண்டாவது தமிழ் இணைய மாநாடு | 2013 | கோலாலம்பூர், மலேசியா |  |
| பதின்மூன்றாவது தமிழ் இணைய மாநாடு | 2014 | புதுச்சேரி, தமிழ்நாடு,இந்தியா |  |
| பதிநான்காவது உலகத் தமிழ் இணைய மாநாடு | 2015 | சிங்கப்பூர் |  |
| பதினைந்தாவது உலகத் தமிழ் இணைய மாநாடு | 2016 | திண்டுக்கல், தமிழ்நாடு, இந்தியா |  |
| பதினாறாவது தமிழ் இணைய மாநாடு | 2017 | தொராண்டோ பல்கலைக்கழகம், தொராண்டோ கனடா |  |
| பதினேழாவது தமிழ் இணைய மாநாடு | 2018 | தமிழ்நாடு வேளாண்மைப் பல்கலைக்கழகம், கோயம்புத்தூர் |  |
| பதினெட்டாவது தமிழ் இணைய மாநாடு | 2019 | அண்ணா பல்கலைக்கழகம் . சென்னை, தமிழ் நாடு . இந்தியா |  |
| பத்தொன்பதாவது தமிழ் இணைய மாநாடு | 2020 | மெய் நிகர் (Virtually) வடிவு |  |
| இருபதாவது தமிழ் இணைய மாநாடு | 2021 | மெய் நிகர் (Virtually) வடிவு |  |
| இருபத்தோராவது தமிழ் இணைய மாநாடு | 2022 | தமிழ்ப் பல்கலைக்கழகம், தஞ்சாவூர், இந்தியா |  |
| இருபத்திரண்டாவது தமிழ் இணைய மாநாடு | 2023 | கோயம்புத்தூர் |  |
| இருபத்து மூன்றாவது தமிழ் இணைய மாநாடு | 2024 | டெக்சஸ் பல்கலைக்கழகம், டாலஸ் ஐக்கிய அமெரிக்கா |  |
| இருபத்து நான்காவது தமிழ் இணைய மாநாடு | 2025 | எஸ்.ஆர்.எம்.பல்கலைக்கழகம், காட்டாங்குளத்தூர்,சென்னை,இந்தியா | } |
# உலகத் தமிழ்த் தகவல் தொழில்நுட்ப மன்றம்

## தமிழ் இணைய மாநாடுகளில் படிக்கப்பட்ட கட்டுரைகள்

தமிழ் இணைய மாநாட்டில் படிக்கப்பட்ட கட்டுரைகள் பலவும் நூல் வடிவம் பெற்றுள்ளன. பல மாநாட்டுக் கட்டுரைகள், கருத்துரைகள் இணையத்திலேயே இடம் பெற்றுள்ளன. இணையம் தொடர்பான செய்திகளும், தமிழ் இணைய வளர்ச்சியும், எழுத்துரு, சொற்செயலிகள், பேச்சொலி, மொழிப் பெயர்ப்பு, உலாவி, அகராதிகள், புதிய நோக்கில் கல்வி, கணிப்பொறி இணையம் மூலம் கல்வி கற்றுக் கொடுத்தல், கணினி மொழியியல், தமிழ்ச் சொல் திருத்திகள், தமிழ்ப் பேச்சு மற்றும் சொற்பகுப்பு, தமிழ் மின் தரவுகள், தமிழ் எழுத்து உணரியின் செயல்பாடுகள், கணினியில் தமிழ்த் தட்டச்சு, தமிழ் வலைப்பூக்கள், தமிழ் தகவல் தொழில் நுட்பக் கருத்துகள், தமிழில் தேடு பொறிகள். தமிழ் ஒருங்குறி போன்ற பல்வேறு தலைப்புகளில் சுமார் 650 மேற்பட்ட கட்டுரைகள் இந்த அமைப்பின் தளத்தில் கிடைக்கின்றன.
# த லோட் ஒவ் த ரிங்ஸ்

**த லார்டு ஆப் த ரிங்சு** அல்லது **த லோட் ஒவ் த ரிங்ஸ்** என்பது என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் எழுதப்பட்ட புகழ்பெற்ற கனவுருப்புனைவு சாகச புதினம் ஆகும். இது மத்திய-பூமியில் அமைக்கப்பட்டது, இந்த கதை 1937 குழந்தைகள் புத்தகமான த காபிட்டின் தொடர்ச்சியாகத் தொடங்கியது, ஆனால் இறுதியில் மிகப் பெரிய படைப்பாக வளர்ந்தது. இந்த புத்தகம் இதுவரை 1937 மற்றும் 1949 க்கு இடையில் எழுதப்பட்டது, மற்றும் இதுவரையில் எழுதப்பட்ட புத்தகங்களில் 150 மில்லியனுக்கும் அதிகமான பிரதிகள் விற்கப்பட்ட ஒரே புதினம் இதுவாகும்.  
இந்த தலைப்பு கதையின் முக்கிய எதிரி டார்க் லார்டு ஆகும். இவர் முந்தைய வயதில் மத்திய-பூமி முழுவதையும் கைப்பற்றுவதற்கான தனது பிரச்சாரத்தில், மென், எல்வு மற்றும் குட்டிச்சாத்தான்களுக்கு வழங்கப்பட்ட மற்ற சக்தி வளையங்களை ஆளுவதற்கு ஒரு மோதிரத்தை உருவாக்கினார். இது ஆங்கிலேய கிராமப்புறங்களை நினைவூட்டும் ஹொபிட் நிலமான ஷையரின் வீட்டுத் தொடக்கத்திலிருந்து கதையானது மத்திய-பூமி முழுவதும் பரவுகிறது, முக்கியமாக ஹாபிட்களான புரோடோ, சாம், மெர்ரி மற்றும் பிப்பின் மூலம் ஒரு மோதிரத்தை அழிக்கும் தேடலைத் தொடர்கிறது.  
டோல்கீனின் படைப்புகள், இலக்கிய அமைப்பால் ஆரம்பத்தில் கலவையான வரவேற்பைப் பெற்ற பிறகு, அதன் கருப்பொருள்கள் மற்றும் தோற்றம் பற்றிய விரிவான ஆய்வுக்கு உட்பட்டது. இந்த முந்தைய படைப்பிலும், தி லார்ட் ஆஃப் தி ரிங்ஸின் கதையிலும் தாக்கங்கள், தத்துவவியல், புராணம், கிறிஸ்தவம், முந்தைய கற்பனைப் படைப்புகள் மற்றும் முதல் உலகப் போரில் அவரது சொந்த அனுபவங்கள் ஆகியவை அடங்கும்.  
இந்த புதின புத்தகம் பல முறை மறுபதிப்பு செய்யப்பட்டு குறைந்தது 38 மொழிகளில் மொழிபெயர்க்கப்பட்டுள்ளது. இதன் நீடித்த புகழ் பிரபலமான கலாச்சாரத்தில் பல குறிப்புகளுக்கு வழிவகுத்தது, டோல்கீனின் படைப்புகளின் ரசிகர்களால் பல சமூகங்களை நிறுவியது, மற்றும் டோல்கீன் மற்றும் அவரது படைப்புகள் பற்றிய பல புத்தகங்கள் வெளியிடப்பட்டன. இந்த கதையை மையமாக கொண்டு ஓவியங்கள், இசை, திரைப்படங்கள், தொலைக்காட்சி, நிகழ்ப்பட ஆட்டங்கள் மற்றும் பலகை விளையாட்டுகள் உட்பட பல வழித்தோன்றல் படைப்புகளுக்கு இது ஊக்கமளித்துள்ளது. இது நவீன கற்பனை வகையை உருவாக்கவும் வடிவமைக்கவும் உதவியது, அதற்குள் இது எல்லா காலத்திலும் சிறந்த புத்தகங்களில் ஒன்றாக கருதப்படுகிறது.
# த லோட் ஒவ் த ரிங்ஸ்

## கதாபாத்திரங்கள்

- ஹொபிட்: குள்ளமான மனிதர்கள் போன்ற உயிரினம். இவர்கள் இயற்கையுடன் அண்டி வாழ்வதுடன் இயற்கையை நேசிப்பவராகவும் இருப்பர்.
- ஓர்க்: தீய சக்திகளாக வர்ணிக்கப்பட்டுள்ளது. இவர்களை வெற்றிகொள்வது பற்றியே கதை சொல்கிறது. இவர்கள் உருவத்தில் மனிதனளவில் இருந்தாலும் மிகவும் அருவருக்கத்தக்க தோற்றம் உடையவர்களாக் உள்ளனர்.
- எல்வ்: இவர்கள் அழகானவர்களாக இருப்பதுடன் கலை மீது மிகுந்த ஆர்வம் உடையவர்களாக உள்ளனர். இதைவிட, இவர்கள் மனிதர்களைவிட பலசாலிகளாகவும் புத்திக்கூர்மை உள்ளவர்களாகவும் உருவகப்படுத்தப்பட்டுள்ளனர். கொலை செய்யப்பட்டாலே தவிர இவர்களை நோய்களோ இறப்போ அண்டுவதில்லை.
- மென்: இவர்கள் ஆணாக இருந்தாலும் பெண்ணாக இருந்தாலும் மனிதர்களைக் குறிக்கிறது.
- என்ட்: மரங்களை நெருக்கமாக ஒத்திருப்பவர்கள்.
- டோவ்: இவர்கள் ஹொபிட்டுகளின் உயரமே இருப்பினும் இவர்களின் தாடியும் சற்றே பருமனான உடலும் இவர்களை வேறுபடுத்த உதவும். இவர்கள் இரும்பு மற்றும் கல் சம்பந்தமான கைவேலைப்பாடுகளில் சிறப்புத் தேர்ச்சி உள்ளவர்கள்.
- துறோல்: இவர்கள் உருவத்தில் மிகப்பெரியதும் (சுமார் 9 அடி உயரம்) புத்திக்கூர்மை மிகக்குறைந்ததுமான மனிதப்போலி. இது ஹொபிட்டுகளை விரும்பி உண்பவர்.
- விசார்ட்: சாகாவரம் பெற்ற ஒரு இனமாகும். வயதான தோற்றம் உடைய இவர்கள் சில மந்திர தந்திரங்களில் பெயர்பெற்றவர்கள். கதையில் கன்டால்வ் எனும் விசார்ட் தீய சக்திகளை அழிக்க வழிவகுக்கிறார். அதே வேளை இன்னொரு விசார்ட் சொருமன் என்பவர் தீய சக்தியான செளரனிற்கு உதவுவதும் குறிப்பிடத்தக்கது.
# த லோட் ஒவ் த ரிங்ஸ்

## தழுவல்கள்

### திரைப்படங்கள்

| அமெரிக்கா மற்றும் கனடா | வேறு நாடுகள் | உலகளவில் | அமெரிக்கா மற்றும் கனடா | உலகளவில் |  |  |  |  |
| --- | --- | --- | --- | --- | --- | --- | --- | --- |
| த லார்டு ஆப் த ரிங்ஸ்: த பெலொசிப் ஆப் த ரிங் | $315,544,750 | $572,389,161 | $887,933,911 | 78 | 9 | 64 | 5 | $93&nbsp;மில்லியன் |
| த லார்டு ஆப் த ரிங்ஸ்: த டூ டவர்ஸ் | $342,551,365 | $608,676,051 | $951,227,416 | 57 | 7 | 56 | 4 | $94&nbsp;மில்லியன் |
| த லார்டு ஆப் த ரிங்ஸ்: த ரிடர்ன் ஆப் த கிங் | $377,845,905 | $764,425,193 | $1,142,271,098 | 45 | 6 | 24 | 2 | $94&nbsp;மில்லியன் |
# சக்தி தொலைக்காட்சி

**சக்தி தொலைக்காட்சி** என்பது இலங்கையின் முதலாவது முழு நேரத் தமிழ்த் தொலைக்காட்சிச் சேவையாகும். இது மகாராஜா கூட்டு நிறுவனத்தில் ஒரு பகுதியாக இயங்குகின்றது. இதன் சகோதர சேவைகளான சிரச டிவி, எம் டிவி, நியூஸ் பெஸ்ட் என்பன முறையே சிங்கள, ஆங்கில சேவைகளை வழங்குகின்றன.  
சக்தி தொலைக்காட்சி இந்தியத் தொலைக்காட்சிச் சேவையான சன் தொலைக்காட்சி மற்றும் விஜய் தொலைக்காட்சியின் நிகழ்ச்சிகளை மறு ஒளிபரப்புச் செய்துவருகின்றது. இந்த தொலைக்காட்சியை உலகம் முழுவது யூப் தொலைக்காட்சி மூலம் பார்க்கமுடியும்.
# சக்தி தொலைக்காட்சி

## நிகழ்ச்சிகள்

இந்த தொலைக்காட்சியில் பெரும்பாலான தொடர்கள் தமிழ்நாட்டுத் தொடர்களை மறு ஒளிபரப்பு செய்து வருகின்றது. முதல் முதலாக சக்தி தொலைக்காட்சி தயாரித்த சக்தி சூப்பர் ஸ்டார்ஸ் என்ற பாட்டு நிகழ்ச்சி இலங்கையில் மிகவும் பிரபலமானது. அதே போன்று சின்னத்திரை என்ற பெயரில் மாதம் ஒரு கதை என்ற விதத்தில் ஒளிபரப்பான தொடர்கள் இலங்கை தமிழர்கள் மத்தியில் நல்ல வரவேற்பைப் பெற்றது.  
2016ஆம் ஆண்டில் முதல் முதலில் சக்தி தொலைக்காட்சி மூலம் நீயா என்று இந்தி மொழித் தொடர் மொழிமாற்றம் செய்யப்பட்டது. இதுவே முதல் முதலில் இலங்கையில் மொழிமாற்றம் செய்யப்பட்ட முதல் தொடராகும். இதற்கு பிறகு நீயா 2, மகாகாளி போன்ற தொடர்கள் மொழிமாற்றம் செய்யப்பட்டது.  
-
# ஹொபிட்

**காபிட்டு** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர்கள் மனிதனின் சராசரி உயரத்தில் பாதியளவு போன்றும், டோல்கியன் ஹாபிட்களை பல்வேறு மனித இனமாக அல்லது அதன் நெருங்கிய உறவினர்களாக முன்வைத்தார். இவர்கள் வெறுங்காலுடன் வாழ்கின்றனர், மேலும் பொதுவாக மலைகளின் ஓரங்களில் கட்டப்பட்டிருப்பதால் ஜன்னல்களைக் கொண்ட வீட்டு நிலத்தடி வீடுகளில் வசிக்கின்றனர். இவர்களின் கால்கள் இயற்கையாகவே கடினமான தோல் உள்ளங்கால்கள் (அதனால் அவர்களுக்கு காலணிகள் தேவையில்லை) மற்றும் மேல் சுருள் முடியால் மூடப்பட்டிருக்கும்.  
காபிட்டுகளின் முதன்முதலில் 1937 ஆம் ஆண்டில் வெளியான த காபிட்டு என்ற சிறுவர்கள் புதின புத்தகத்தில் தோன்றினார், அதன் பெயரிடப்பட்ட காபிட்டு கதாநாயகன் பில்போ பாக்கின்சு ஆகும், இவர் ஒரு டிராகன் சம்பந்தப்பட்ட எதிர்பாராத சாகசத்தில் ஈடுபட்டார் என்பது குறிப்பிடத்தக்கது. இதன் தொடர்ச்சியாக வெளியான த லோட் ஒவ் த ரிங்ஸ் கதையில் புரோடோ, சாம், மெர்ரி மற்றும் பிப்பின் போன்ற பல காபிட்டுக்கள் தங்கள் உலகத்தை (மத்திய-பூமி) தீமையிலிருந்து காப்பாற்றுவதில் முக்கியப் பங்கு வகிக்கும் முதன்மை பாத்திரங்கள் ஆகும். த காபிட்டு கதையில் காபிட்டுக்கள் ஹாபிட்டன் என்ற சிறிய நகரத்தில் ஒன்றாக வாழ்கின்றன, இது த லோட் ஒவ் த ரிங்ஸில் மத்திய-பூமியின் வடமேற்கில் உள்ள ஹாபிட்களின் தாயகமான ஷைர் எனப்படும் பெரிய கிராமப்புற பகுதியின் ஒரு பகுதியாக அடையாளம் காணப்பட்டுள்ளது. இவர்கள் ஷையரின் கிழக்கே உள்ள பிரீ என்ற கிராமத்திலும் வாழ்கின்றனர், அங்கு அவர்கள் வழக்கமான மனிதர்களுடன் இணைந்து வாழ்கின்றனர்.
# பழனி

மேற்கு தொடர்ச்சி மலையில் உள்ள பழனி மலையில் 18 சித்தர்களில் ஒருவரான போகரால் ஒன்பது வகை பாசாணத்தைக் கொண்டு செய்த புகழ் பெற்ற முருகன் சிலை, மலைக்கோயிலில் இருக்கிறது. இவ்வூரில் அறுபடை வீடுகளில் ஒன்றான திருஆவினன்குடி கோவிலும் உள்ளது. 2013 ஆம் ஆண்டில் சங்ககால ஓவியங்கள் ஆண்டிப்பட்டி மலை, பழனியில் கண்டுபிடிக்கப்பட்டன. பழனி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது. பழனி முருகன் கோவில் கி.பி 5 ஆம் நூற்றாண்டில் சேர மன்னர்களால் கட்டப்பட்டது.
# பழனி

## சங்ககாலம்

பாலாறு-பொருந்தலாறு அணையின் தோற்றம்]]
இவ்வூரின் சங்ககாலப் பெயர் பொதினி. சங்க இலக்கியத்தில் பத்துப்பாட்டின் முதல் நூலான திருமுருகாற்றுப்படையில் நக்கீரர் குறிப்பிடுவது ஆவினன்குடியே ஆகும். "தா இல் கொள்கை மடந்தையொடு சில் நாள் ஆவினன்குடி அசைதலும் உரியன்" என்று திருமுருகாற்றுப்படையில் நக்கீரர் குறிப்பிடுகிறார். முருகன் ஆண்டிக்கோலத்தில் இருப்பதாக நக்கீரர் சொல்லவில்லை. வருத்தமே இல்லாத வள்ளியோடு சில நாட்கள் முருகன் தங்கியிருந்து இயங்கிய ஆவினன்குடி என்பது அதன் பொருள். ஆகையால் நக்கீரர் குறிப்பிடும் கோயிலும் இன்று கொண்டாடப்படும் பழனிமலைக் கோயிலும் வேறு வேறு. நக்கீரருக்குப் பிறகு வந்த போகர் உருவாக்கியதுதான் பழனியாண்டவர் மலைக்கோயில். பழனி முருகன் கோவில் கொங்கு மண்டலத்தில் உள்ள ஒரு முக்கியமான கோவில் ஆகும். கொங்கு நாட்டில் வாழும் அனைத்து மக்களுக்கும் பழனி முருகன் தான் குலதெய்வமாக வணங்குவது வழக்கம்.  
வையாவி கோப்பெரும் பேகன் என்று அழைக்கப்படும் கடையெழு வள்ளல்களில் ஒருவரான மயிலுக்குப் போர்வை தந்த பேகன் பிறந்த குடிக்குப் பெயர் ஆவியர்குடி. அந்தக் குடி அமர்ந்து அரசு புரிந்த இடம் தான் ஆவினன்குடி. பிற்காலத் தமிழர் ஆட்சியில் வையாவிக்கோ நாட்டை வையாபுரி நாடு அல்லது வைகாபுரி நாடு என்றனர். பழனி தண்டாயுதபாணி முருகன் கோவில் கி.பி 5ஆம் நூற்றாண்டில் சேர மன்னர்களால் கட்டப்பட்டது.
# பழனி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 33 நகராட்சி மன்ற உறுப்பினர்களையும், 19,015 குடும்பங்களையம் கொண்ட இந்நகரத்தின் மக்கள்தொகை 70,467 ஆகும். அதில் 34,827ஆண்களும், 35,640 பெண்களும் உள்ளனர். இந்நகரத்தின் எழுத்தறிவு 86.9% மற்றும் பாலின விகிதம் 1000 ஆண்களுக்கு, 1,023 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 6467 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 11,679 மற்றும் 160 ஆகவுள்ளனர். மக்கள்தொகையில் இந்துக்கள் 84.71%, இசுலாமியர்கள் 12.4% , கிறித்தவர்கள் 2.44% மற்றும் பிறர் 0.46% ஆகவுள்ளனர்.
# பழனி

## வழிபாட்டுத்தலங்கள்

- அருள்மிகு தண்டாயுதபாணி சுவாமி திருக்கோயில் (பழனி மக்கள் சாமிமலை என அழைப்பர்)
- திருவாவினன்குடி முருகன் கோவில் (அறுபடை வீடுகளில் மூன்றாம்படைவீடு)
- பெருமாள் கோயில்
- பெரியநாயகி அம்மன் கோயில் (யானைக்கோயில்)
- ரெணகாளியம்மன் கோயில்.
- மாரியம்மன் கோயில்
- பட்டத்து விநாயகர் கோயில்
- பெரியாவுடையார் கோயில்
- இடும்பன் மலைக் கோயில்
- பெரிய பள்ளிவாசல்
- சின்ன பள்ளிவாசல்
- அல் ஃபலாஹ் பள்ளிவாசல்
- மஸ்ஜிதுர் ரஹ்மான் (JAQH)
- கன்னி பீவி தர்ஹா பள்ளிவாசல்
- மாமன்பள்ளி தர்ஹா
- வரதாபட்டினம் தர்ஹா
- புனித மிக்கேல் அதிதூதர் ஆலயம்
- புனித பனிமய மாதா சிற்றாலயம்
# பழனி

## சுற்றுலாத் தலங்கள்

- கொடைக்கானல்
- சண்முகா நதி
- பாலாறு,பொருந்தலாறு அணை
- அயிரை மலை (ஐவர் மலை) சமணப் பள்ளி
- குதிரை ஆறு அணை
- வரதமா நதி அணை
# பழனி

## கல்வி நிறுவனங்கள்

### கல்லூரிகள்

- அருள்மிகு பழனி ஆண்டவர் கலை மற்றும் பண்பாட்டுக் கல்லூரி
- அருள்மிகு பழனி ஆண்டவர் பெண்கள் கலை கல்லூரி
- திரு சுப்ரமணியா பொறியியல் கல்லூரி
- திரு சுப்ரமணியா கலை மற்றும் அறிவியியல் கல்லூரி
# பழனி

## கல்வி நிறுவனங்கள்

### பல்தொழில் நுட்பப்பயிலகம்

- அருள்மிகு பழனி ஆண்டவர் ஆண்கள் பல்தொழில் நுட்பப்பயிலகம்
- திரு பாலமுருகன் பல்தொழில் நுட்பப்பயிலகம்
# பழனி

## கல்வி நிறுவனங்கள்

### பள்ளிகள்

- நகராட்சி மேனிலைப் பள்ளி,பழனி
- ஐடிஓ மேனிலைப் பள்ளி, ஆயக்குடி
- தேவி மேனிலைப் பள்ளி
- புனித ஜோசப் மேனிலைப் பள்ளி
- புனித பால் மேனிலைப் பள்ளி
- சிறுமலர் உயர்நிலைப் பள்ளி
- அக்ஷயா மேனிலைப் பள்ளி
- சிரி ரேணுகாதேவி மேனிலைப் பள்ளி
- சுவாமி மெட்ரிக் மேனிலைப் பள்ளி
- சி.எஸ்.இ உவேக்மென் பள்ளி
- சங்கர் பொன்னர் மேல்நிலைப் பள்ளி
- பாரத் வித்யா பவன் மேனிலைப்பள்ளி
# காபி குழு

**காபி குழு** அல்லது **கோப்பி குழு** என்பது ஜி4 நாடுகளுக்கு ஐக்கிய நாடுகள் அவையில் நிரந்தர இடம் கொடுப்பதை எதிர்க்கும் நாடுகளின் குழுவாகும்.
# காபி குழு

## கோப்பி குழு உறுப்பினர் நாடுகளின் பட்டியல்

(அடைப்புக் குறிக்குள் இருப்பவை போட்டி நாடுகள் அல்லது எதிர்க்கப்படும் நாடுகள்)
- அர்ஜெண்டினா(பிரேசில்)
- இத்தாலி(ஜெர்மனி)
- மெக்சிகோ(பிரேசில்)
- பாகிஸ்தான்(இந்தியா)
- தென்கொரியா(ஜப்பான்)
# அறிவியல்

யின் ஒரு பகுதி, இயற்பியல் செய்முறைக் கருவி]]  
அடிப்படையான தனிம வரிசை அட்டவணை]]  
**அறிவியல்** (*Science*) என்பது "அறிந்து கொள்ளுதல் " எனப் பொருள்படும் *scientia* எனும் இலத்தீன் சொல்லில் இருந்து பெறப்பட்டதாகும். அறிவியல் என்பது புடவி பற்றிய நிறுவமுடிந்த விளக்கங்கள் முன்கணிப்புகளின் வடிவத்தில் அறிவை ஒருங்கமைத்து உருவாக்கும் முறையான நிறுவனம் ஆகும்.  
நிகழ்நிலை அறிவியல் இயற்கை அறிவியல், சமூக அறிவியல், முறைசார் அறிவியல் என மூன்றாகப் பகுக்கப்படுகிறது. இயற்கை அறிவியலில் உறழ்திணை உலகம் அல்லது பருப்பொருள் உலகம் ஆயப்படுகிறது. சமூக அறிவியலில் மக்களும் சமூகங்களும் ஆயப்படுகின்றன. முறைசார் அறிவியலில் புலன்வழி (கருவழியும் உள்ளடங்க) நோக்கீடுகள் அல்லது சான்றுகள் சார்ந்த அளவையியல் (*logic*), கணிதவியல் முறைகள் ஆயப்படுகின்றன . அறிவியல் அறிவைப் பயன்படுத்தும் பொறியியல், மருத்துவம், வேளாண்மை ஆகிய துறைகளும் பயன்முறை அறிவியலின் கீழ் கருதப்படும்.
எனவே, அறிவியல் என்பது ஏன் எதனால் எப்படி ஏதொன்றும் இயங்குகின்றது என்று உறுதியாக அறிவடிப்படையில் அறிவது. இயற்கையை நோக்கி அடிப்படையான பகுத்தறிவு நோக்கிலான அறிவு பெறும் முறையையும், அம்முறையில் பெறப்பட்ட அறிவையும் உள்ளியக்கத்தைப் புரிந்து கொள்ளுதலையும் குறிக்கிறது. ஒன்றைப் பற்றிய ஒரு கருதுகோளை முன்வைத்து, நேர்பட நிகழ்வுகளைப் துல்லியமாய்ப் பார்த்து, தரவுகளைப் பெற்று, பரிசோதனை, முடிவுகளைக் கண்டுபிடித்து நிறுவுவதே அறிவியல் வழிமுறை. இதன் அடிப்படையில் ஒன்றைப் பற்றிய ஒரு பொது கோட்பாடு உருவாக்கப்படும். கோட்பாடுகள் இயற்கையின் இயக்கப்பாடுகளை நன்குணரவும், அவற்றை மேலும் உறுதிப்படுத்தியும் மேம்படுத்தியும் பதிலளிக்க வல்லதாகவும் அமையவேண்டும்.  
தொல்செவ்வியல் காலம் முதல் 19 ஆம் நூற்றாண்டு வரையில் அறிவியல் மெய்யியலுக்கு நெருக்கமான அறிவு வகைமையாகவே கருதப்பட்டு வந்தது. மேற்கத்திய நடைமுறையில் இயற்கை மெய்யியல் எனும் சொல் இன்றைய வானியல், மருத்துவம், இயற்பியல் ஆகிய ஆய்வுப் புலங்களை குறித்துவந்துள்ளது. என்றாலும், இசுலாமியப் பொற்காலத்தில் அறிவியல் முறை குறித்த அடிப்படைகளை இபின் அல் ஹய்தம் அவர்களால் அவரது *ஒளியியல் நூலில்* வறையறுக்கப்பட்டது. பருப்பொருள் உலகம் இந்தியாவில் பூதங்கள் எனவும் கிரேக்கத்தில் செவ்வியல் தனிமங்கள் எனவும் நீர், நிலம், நெருப்பு, காற்று என நான்காக வரையறுத்தது, மிகவும் மெய்யியலோடு நெருக்கமானதேயாகும். ஆனால் இடைக்கால இசுலாமியப் பொற்கால, நடுவண் கிழக்குநாட்டு அறிவியல் முறை வரையறை, நடைமுறை சார்ந்தும் செய்முறை நோக்கிடுகளைச் சார்ந்தும் பொருள்களை வகைப்படுத்த வேண்டும் எனக் கருதியது.  
பதினேழு, பதினெட்டாம் நூற்றாண்டு அறிவியலாளர்கள் இயற்பியல் விதிகளைச் சார்ந்தே அறிவை வரையறுக்க முயன்றனர். ஆனால், பத்தொன்பதாம் நூற்றாண்டில், அறிவியல் எனும் சொல் இயற்கை உலகை முறையாக ஆய்வதற்கான அறிவியலின் முறையைக் குறிக்கவே பயன்படலானது. இந்தக் காலகட்டத்தில் தான் உயிரியலும் வேதியியலும் இயற்பியலும் புத்தியல்பு வ்வங்களை எய்தின. இக்காலத்தில் தான் அறிவியலாளர், அறிவியல் குமுகம் எனும் சொற்களும் அறிவியல் நிறுவனங்களும் தோன்றின. இவற்றின் சமூக ஊடாட்டங்களுக்கு மற்ற பண்பாட்டுக் கூறுகளுக்கு ஒப்ப முதன்மைத் தன்மை கிடைத்தது.
# அறிவியல்

## வரலாறு

முதன்மைக் கட்டுரை:அறிவியலின் வரலாறு  
பரந்த பொருளில் அறிவியல் புத்தியல் ஊழிக்கு முன்பே பல வரலாற்று நாகரிகங்கள் நிலவியது. புத்தியல் அறிவியல் தன் அறிவியல் இலக்கியத்தின்/ முடிவுகளின் அணுகுமுறையில் தெளிவாகவும் வெற்றியோடும் விளங்குகிறது. எனவே, அறிவியல் எனும் சொல்லை அதன் உரிய பொருளில் கருக்காக வரையறுக்கிறது.
# அறிவியல்

## வரலாறு

### தொல்பழங்காலம்

, ஆங்கிலம் பேசும் நாடுகளில் கூலமாக அறியப்பட்டிருந்தது. இது உள்ளூர் மக்களால் பெருமணிகள் அமைந்த தாவரமாக மெசபடோமியாவில் வரலாற்றுக்கு முந்தைய காலத்திலேயே அறிமுகப்படுத்தப்பட்டுள்ளது]]  
அறிவியல் தன் முதல்நிலைப் பொருளில் அறிவின் ஒருவகையைக் குறித்ததே தவிர, அத்தகைய அறிவின் தேட்டத்துக்கான சிறப்பு சொல்லாக அமைந்திலது. குறிப்பாக, இது மக்கள் ஒருவருக்கொருவர் பரிமாறிப் பகிரும் வகைப்பட்ட அறிவாக இலங்கியது. எடுத்துகாட்டாக,இயற்கைப் பொருள்களின் இயக்கம் பற்றீய செயல்பாட்டு அறிவாகவரலாறெழிதியல் காலத்துக்கு முன்பே திரண்டு சிக்கலான நுண்சிந்தனை வளர்ச்சிக்கு வழிவகுத்திருந்தது. இது சிக்கலான நாட்காட்டிகளின் உருவாக்கம், நஞ்சுப்பொருள்களை உண்பொருள்களாக மாற்றும் நுட்பங்கள், சிக்கலான கூம்புகோபுரங்களின் கட்டுமானம் ஆகியவற்றின்வழி தெளிவாகிறது. என்றாலும், இவை சார்ந்த அறிவின் தனித்தன்மை தெளிவாக தன்னுணர்வோடு வரையறுக்கப்படவில்லை. இவ்வுண்மை ஒவ்வொரு நாகரிகத்துக்கும் பொருந்தும். இவை மற்ற வகை அறிவுவகைகளான தொன்மங்கள், சட்ட நடைமுறைகளில் இருந்து வேறுபட்டிருந்தன.
# அறிவியல்

## வரலாறு

### இடைக்கால அறிவியல்

''. இடைக்கால அறிவியல் நம் பொதுப்புலனின் இருப்பு மையமாக மூளையின் நாளம் ஒன்றைக் கூறியுள்ளது., மேலும் இங்கு தான் நம் புலன் அமைப்புகள் வழி வடிவம் பற்றிய கோட்பாடு தோன்றுவதாகவும் கூறியுள்ளது. ]]
(அல்காசென்), 965–1039 பாசுரா, பய்யிது பேரரசு. இந்த முசுலிம் அறிஞர் தான் புத்தியல் அறிவியல் முறையியலின் தந்தையாக்க் கருதப்படுகிறார். ஏனெனில், இவர் தன் முதன்முதலில் செய்முறை வழி பெறப்படும் தரவுகள்பற்றியும் அம்முடிவுகளின் மீள்நிகழ்திறம் பற்றியும் வற்புறுத்தியுள்ளார்.]]
# அறிவியல்

## வரலாறு

### மறுமலர்ச்சியும் தொடக்கப் புத்தியல்பு அறிவியலும்

(கி.பி 129– 216) ஒளியியல் சியாசம் X-வடிவம் உடையதாக்க் குறிப்பிடுகிறார். (வெசாலியசுவின் பொறிப்பில் இருந்து, 1543)]]  
, புத்தறிவியலின் தந்தை.]]
# அறிவியல்

## அறிவியல் வழிமுறை

அறிவியல் வழிமுறை என்பது இயற்கையின் இயல்பையும் இயக்கத்தையும் ஆராய, புதிய அறிவை பெற, அறிவைத் திருத்த ஒருங்கிணைக்கப் பயன்படும் முறைமைகளின் தொகுப்பாகும். அறிவியல் வழிமுறை என்று கருதப்பட, அவ்வழிமுறை பின்வரும் கூறுகளின் அடிப்படையில் அமையவேண்டும். புறநிலையில் நோக்கக்கூடியனவாகவும் பட்டறிவாலும் செய்முறையாலும் அறிந்து அளவிடக்கூடிய சான்றுகளைக் கொண்டனவாகவும், அந்தச் சான்றுகளும் அறிவார்ந்த முறைமைகளின் வழிப்பட்டதாகவும் அதாவது, பகுத்தறிவார்ந்ததாகவும் இருக்க வேண்டும்.  
அறிவியல் முறை மீள்நிகழ்திற வழியில் இயற்கையின் நிகழ்ச்சிகளை விளக்குவதற்கு முயல்கிறது. ஒரு விளக்கச் சிந்தனைச் செய்முறை அல்லது கருதுகோள் ஒக்காம் அலகு நெறிமுறையைப் பயன்படுத்தி ஒரு விளக்கமாக முன்வைக்கப்படும். இது பொதுவாக அந்நிகழ்வுக்கான பிற ஏற்புடைய உண்மைகளோடு பொருந்தும் என எதிர்பார்க்கப்படுகிறது. இந்தப் புது விளக்கத்தைப் பயன்படுத்திச் செய்முற்யைலோ நோக்கீட்டாலோ நிறுவ முடிந்த பொய்ப்பிக்கும் முன்கணிப்புகளை உருவாக்கலாம்.இந்த முன்கணிப்புகளை நிறுவும் செய்முறைகளையோ அல்லது நோக்கீடுகளையோ தேடும் முன்பே, வேறு திருத்தம் ஏதும் செய்யப்படவில்லை என்பதை மெய்ப்பிக்க, வெளியிடவேண்டும். முன்கணிப்பின் மெய்ப்பிக்க இயலாமை ஆய்வு நன்றாக முன்னேறுகிறது என்பதற்குச் சான்றாக அமையும். இது இயற்கை நிகழ்வை நோக்குவதன் வழியிலும் இயற்கை நிகழ்வுகளைக் கட்டுபடுத்திய நிலைமைகளின் கீழ் ஆய்வுப்புலத்துக்கு தகுந்தபடி ஒப்புருவாக்கம் செய்யும் செய்முறைகளின் வழியிலும் (வானியல், புவியியல் போன்ற நோக்கீட்டு அறிவியல் புலங்களில், கட்டுபடுத்திய செய்முறைகளின் இடத்தை முன்கணிப்பு நோக்கீடு பகிர்கிறது). உண்மையினை அடைகிறது. மேலும், முதல்-விளைவு (காரணக் காரிய) உறவை நிறுவவும், ஒப்புறவுப் பிழையைத் தவிர்க்கவும் அறிவியல் நிறுவலுக்கு செய்முறை மிகவும் இன்றியமையாததாகும்]]).
ஒரு கருதுகோள் நிறைவாக அமையவில்லியெனில் அது திருத்தப்படும் அல்லது மறுக்கப்படும். கருதுகோள் ஓர்வில் (சோதிப்பில்) வென்றால், அது அற்வியல் கோட்பாடாக ஏற்கப்படும். அதாவது, இது குறிப்பிட்ட இயற்கை நிகழ்வின் நடத்தையை அளவையியலாகவும் தன்னிறைவாகவும் விளக்கும் படிமமாக ஏற்கப்படும். கோட்பாடு கருதுகோளைவிட மிகப்பரந்த நிகழ்வின் கணங்களை விவரிக்கும்; வழக்கமாக, ஒரு கோட்பாட்டில் இருந்து அதற்கு இயைவான அல்லது கட்டுண்ட பல கருதுகோள்களை அளவையியலாகக் கொணரலாம். எனவே ஒரு கோட்பாடு எனும் கருதுகோள் வேறு பல கருதுகோள்களை விளக்கவல்ல கருதுகோளாகும்.  
கருதுகோள்களை நிறுவிட செய்முறைகளை மேற்கொள்ளும்போது, ஏதோ ஒரு விளைவை விரும்பும் போக்கு அமைய வாய்ப்புள்ளதால், ஒட்டுமொத்தமாக இவ்வகைச் சார்பை நீக்குவதை உறுதிபடுத்தல் முதன்மையானதாகும். செய்முறைகளின் முடிவுகள் அறிவீக்கப்பட்டதும் அல்லது வெளியிடப்பட்டதும், வேறு தனி ஆய்வாளர்கள் அந்த ஆராய்ச்சி முடிவுகளைத் தாமும் அதே செய்முறைகளை மேற்கொண்டு முடிவுகள் எவ்வளவு சரியானவை என இரட்டுறச் சரிபார்த்தல் இயல்பான அறிவியல் நடைமுறையாகும். அதன் ஒட்டுமொத்தத்தைக் கருதும்போது அறிவியல் முறை, உயர்நிலைப் படைப்புச் சிக்கலைத் தீர்ப்பதற்கான அதே நேரத்தில், அறிவியல் ஆய்வில் ஈடுபடுவோரின் அகவயச் சார்பைச் சிறுமமாக்க, குறிப்பாக ஒருசார்பு உறுதிப்பாட்டைத் தவிர்க்க வழிவகுக்கிறது.
# அறிவியல்

## அறிவியல் ஆராய்ச்சிகளினால் தோன்றிய நடைமுறை விளைவுகள்

அடிப்படை அறிவியல் கண்டுபிடிப்புகளால் உலகை மாற்றி அமைக்க இயலும். உதாரணமாக:
:{|
|-
! ஆராய்ச்சி !! விளைவுகள்
|-
| நிலை மின்சாரம் மற்றும் காந்தவியல் (*c.* 1600)
மின்னோட்டம் (18ஆம் நூற்றாண்டு) || அனைத்து மின் உபகரணங்கள், டைனமோ, மின்சார நிலையங்கள், நவீன மின்னியல், மின்விளக்கு, தொலைக்காட்சி, மின்சார வெப்பமியக்கி, மண்டைஒட்டு காந்த தூண்டுதல், ஆழ் மூளை தூண்டுதல், காந்த நாடா, ஒலிபெருக்கி, திசைகாட்டி மற்றும் இடிதாங்கி உட்பட.
|-
| ஒளியின் விளிம்பு விளைவு (1665) || ஒளியியல், ஆதலினால் ஒளியிழை (1840s), நவீன நீர்மூழ்கி தகவல்தொடர்பு கேபிள், கேபிள் டிவி மற்றும் இணையம்
|-
| ஜெர்ம் கோட்பாடு (1700) || சுகாதாரம், தொற்றுநோய் பரவலை தடுக்க வழிவகுத்தது; பிறபொருளெதிரி, நோய் கண்டறிதல் நுட்பங்களுக்கு வழிவகுத்தது மற்றும் இலக்கு சிகிச்சைகள், புற்றுநோய் வரும்முன் அகற்று சிகிச்சைகள்.
|-
| தடுப்பு மருந்தேற்றம் (1798) || வளர்ந்தநாடுகளிலிருந்து அதிகளவில் தொற்றுநோய்களை நீக்க வழிவகுத்தது, மேலும் உலகளவில் சின்னம்மை நோயை நீக்கயது.
|-
| ஒளிமின்னழுத்த விளைவு (1839) || சூரிய மின்கலம் (1883), இதிலிருந்து சூரிய மின் ஆற்றல், சூரிய சக்தியினால் இயங்கும் கைக்கடிகாரம், கணிப்பான்கள் மற்றும் பிற சாதனங்கள்.
|-
சிறப்புச் சார்புக் கோட்பாடு (1905) மற்றும் பொதுச் சார்புக் கோட்பாடுகளுக்கு (1916) வழிவகுத்தது || செயற்கைகோள் சார்ந்த தொழில்நுட்பங்களான புவியிடங்காட்டி (1973), செய்மதி இடஞ்சுட்டல் மற்றும் தகவல் தொடர்பு செயற்கைக்கோள்
|-
| வானொலி அலைகள் (1887) || வானொலியானது நன்கறிந்த தொலைபேசி, தொலைக்காட்சி, வானொலி ஒலிபரப்பு மற்றும் பொழுதுபோக்குகளில் மட்டுமின்றி எண்ணிலடங்கா வகையில் பயன்படுகின்றன. மற்றைய பயன்பாடுகள் அவசர சேவை, ரேடார் (கடற்பயணம் மற்றும் வானிலை முன்னறிவிப்பு), மருத்துவம், வானியல், கம்பியற்ற தகவல்தொடர்பு, புவி இயற்பியல், மற்றும் பிணையம். மேலும் இது ஆராய்ச்சியாளர்களை வானொலி அலைகளுக்கு நெருங்கிய அதிர்வெண் கொண்ட நுண்ணலைகளை பயன்படுத்தி உலகம் முழுவதும் உணவினை சமைக்க கண்டறிய வழிவகுத்தது.
|-
| கதிரியக்கம் (1896) மற்றும் எதிர்ப் பொருள் (1932) || புற்றுநோய் சிகிச்சை (1896), கதிரியக்கக் காலமதிப்பீடு (1905), அணுக்கரு உலைகள் (1942) and அணு ஆயுதம் (1945), சுரங்க பொறியியல், பெட் வரைவி (1961), மற்றும் மருத்துவ ஆராய்ச்சி
|-
|எக்சு-கதிர் (1896)|| மருத்துவப் படிமவியல், சிடி வரைவி உட்பட
|-
| படிகவியல் மற்றும் குவாண்டம் இயங்கியல் (1900) || குறைக்கடத்திக் கருவிகள் (1906), இதிலிருந்து நவீன கணித்தல் மற்றும் கம்பியற்ற கருவிகளுடன் ஒருங்கிணைந்த தொலைத்தொடர்பு உட்பட – செல்லிடத் தொலைபேசி, எல்.இ.டி விளக்குகள் மற்றும் சீரொளிகள்.
|-
|நெகிழி (1907)||பேக்கலைட்டு களில் ஆரம்பித்து, பல விதமான செயற்கை பாலிமர்கள் பலவிதமான தொழிற்சாலை மற்றும் தினசரி பயன்பாடுகளில் உள்ளது
|-
|நுண்ணுயிர் எதிர்ப்பி (1880s, 1928) || சல்வார்சன், பென்சிலின், டாக்ஸிக்ளைன்.
|-
|அணு காந்த அதிர்வு (1930s) || அணு காந்த அதிர்வு ஸ்பெக்ட்ரோஸ்கோபி (1946), காந்த அதிர்வு இமேஜிங் (1971), இயங்ககூடிய காந்த அதிர்வு இமேஜிங் (1990s).
|}
# 2006

**2006** (**MMVI**) கிரிகோரியன் நாட்காட்டியில் ஒரு ஞாயிற்றுக்கிழமையில் ஒரு சாதாரண ஆண்டாகும். இது ஒரு நெட்டாண்டு அல்ல.
- அனைத்துலக பாலைவன, பாலைவனமாக்கல் ஆண்டு
# 2006

## நிகழ்வுகள்

- ஏப்ரல் 22 &ndash; நேபாள நாட்டில் தேர்தல் நடத்த மக்கள் போராட்டம் நடத்தினர்.
- ஆகத்து 24 &ndash; உலகளாவிய வானியல் ஒன்றியம் அதனது 26வது பொது அமர்வில் புளூட்டோ ஒரு கோள் அல்ல என அறிவித்து அதனை ஒரு 'குறுங்கோளாக' வரையறுத்தது.
- டிசம்பர் 30 &ndash; ஈராக் அரசுத்தலைவர் சதாம் உசேன் தூக்கில் இடப்பட்டார்.
# 2006

## இறப்புகள்

- டிசம்பர் 30 &ndash; சதாம் உசேன், ஈராக் அரசுத்தலைவர் (பி. 1937)
# 2006

## நோபல் பரிசுகள்

- வேதியியல் &ndash; ரோஜர் கோர்ன்பெர்க்.
- பொருளியல் &ndash; எட்மண்ட் ஃவெல்ப்ஸ்.
- இலக்கியம் &ndash; ஓரான் பாமுக்.
- அமைதி &ndash; முகம்மது யூனுஸ், கிராமின் வங்கி.
- இயற்பியல் &ndash; ஜான் மேத்தர், ஜியார்ஜ் ஸ்மூட்.
- மருத்துவம் &ndash; ஆண்டுரூ பயர், கிரைக் மெல்லோ
# வற்றாப்பளை கண்ணகை அம்மன் கோயில்

**வற்றாப்பளை கண்ணகி அம்மன் ஆலயம்** இலங்கையின் வடபகுதியான வன்னிப் பெருநிலப்பரப்பில் முல்லைத்தீவு மாவட்டத்தில் வற்றாப்பளை என்னும் கிராமத்தில் அமைந்துள்ள ஒரு கண்ணகி அம்மன் ஆலயமாகும். முள்ளியவளை, தண்ணீருற்று ஆகிய கிராமங்களை அயற்கிராமங்களாகக் கொண்டுள்ளதோடு நந்திக்கடலும், வயல்வெளிகளும், பாலைமரச் சோலையும் சூழ்ந்த பசுமையான சூழலில் இவ்வாலயம் அமைந்துள்ளது.
# வற்றாப்பளை கண்ணகை அம்மன் கோயில்

## ஆலய வரலாறு

அடங்காப்பற்று என அழைக்கப்படும் இவ் வன்னிப் பிரதேசத்தை வன்னி மன்னர்கள் ஆட்சி செய்தபோது யாழ்ப்பாண மன்னர்கள், போர்த்துக்கேயர், ஒல்லாந்தார் போன்றோருக்கு கப்பம் செலுத்தினர். இவர்களின் பின் வருகைதந்த ஆங்கிலேயர்களை எதிர்க்குமளவிற்கு வீரம் கொண்டவர்களாகப் பிற்காலத்தில் விளங்கினர். இத்தகை வன்னி மன்னர்களால் பரிபாலிக்கப்பட்ட இவ்வாலயத்தை போர்த்துக்கேயர் காலத்தில், போர்த்துக்கேய தளபதியாகிய நெவில் என்பவன் அழிக்க முற்பட்ட போது ஆலயத்தில் நின்ற பன்னிச்சை மரம் தனது காய்களை வீசி ஆலயத்தை அழிக்க விடாது தடுத்தது. இவ்வற்புத வரலாற்றை ஆலயத்தில் இன்றும் படிக்கப்படும் **பன்னிச்சை ஆடிய பாடற்சிந்து** மூலம் அறிய முடிகிறது.
# வற்றாப்பளை கண்ணகை அம்மன் கோயில்

## ஆலய வரலாறு

### வரலாற்றுப் பின்னணி

இலங்கையில் முல்லைத்தீவில் ஆரம்பகாலத்தில் விவசாயிகளால் ஆரம்பிக்கப்பட்ட பொங்கல் வழிபாடானது பின்னர் 1950 களில் வாரம் ஒருநாள் என்ற வழிபாடாகி பின்னர் வேதாகம வழிப்படி முறையான பூசைகளுடன் ஆரம்பிக்கப் பட்டது. 1958 களில் ஆலயபரிபாலன சபையின் கீழ் கொண்டுவரப்பட்டு திங்கள் வெள்ளி தோறும் விசேட அபிசேகம் என்ற முறையில் ஆலய வழிபாடுகள் நடைபெறத் தொடங்கின. இவ்வாலயமானது ஆங்கிலேயர் காலத்திலேயே பிரபலமாக விளங்கியது. இவ்வாலயத்தை தமிழர்கள் மாத்திரமன்றி சிங்களவர்களும் வழிபட்டு வருகின்றனர். உள்நாட்டுப் பிரச்சினைகள் மூலம் ஆலயம் பலமுறை சேதமாகிய போதிலும் 2002 ஆண்டு சமாதான ஒப்பந்தத்தின் பின்னர் மீண்டும் புனரமைக்கப்பட்டு வருகின்றது. இதன் இராஜ கோபுரமானது 2006 ஆம் ஆண்டு நிறைவடைய இருந்தபோதிலும் இலங்கை அரசின் விடுதலைப் புலிகள் கட்டுப்பாட்டுப் பகுதிகளுக்கு விதிக்கப்பட்ட பொருட்தடைக் காரணமாக நிலவிவரும் சீமேந்து தட்டுப்பாடு காரணமாக இராஜகோபுர வேலைகள் முழுமையடையவில்லை.
# வற்றாப்பளை கண்ணகை அம்மன் கோயில்

## விசேட வழிபாடுகள்

- வைகாசி விசாகப்பொங்கல் (தமிழ் மாதமுறைப்படி)
- பங்குனித் திங்கள் (தமிழ் மாதமுறைப்படி) - 4
- கார்த்திகைத் திங்கள் (தமிழ் மாதமுறைப்படி) - 4
- நவராத்திரி
- சிவராத்திரி
- பங்குனி மாதக்கடைசியில் (தமிழ் மாதமுறைப்படி) நடைபெறும் மஞ்சம்
# வார்ப்புரு:Col-break

<p></p>
| |<noinclude>
---
Begins with a blank line to ensure the table wiki code is at the beginning of a line.  
This is a and so is part of the Wikipedia project rather than the encyclopaedic content.  
&#123;{col-begin}}
&#123;{col-break}}
&#123;{col-end}}  
Parameters:
- width (default: "")
- align (default: )
- valign (default: top)
# ஓர்க்

**ஓர்க்** என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இது பூதம் போன்ற ஒரு கற்பனையான மனித உருவம் கொண்ட அசுரன் ஆகும். இவர்கள் உருவத்தில் மனிதனளவில் இருந்தாலும் மிகவும் மிருகத்தனமான, ஆக்ரோஷமான, அருவருக்கத்தக்க தோற்றம் உடையவர்களாக் உள்ளனர். இந்த பூதங்கள் கருணையுள்ள குட்டிச்சாத்தான்களுடன் அடுக்கடி சண்டை யிடுகின்றனர் மற்றும் ஒரு தீய சக்திக்கு சேவை செய்கிறது, இருப்பினும் அவர்கள் மனித ஒழுக்க உணர்வைப் பகிர்ந்து கொள்கிறார்கள். சில முரண்பாடான தோற்றக் கதைகளில், இவர்கள் குட்டிச்சாத்தான்களின் சிதைந்த இனம் என்று ஒரு கருத்து உள்ளது.  
இந்த ஓர்க் என்ற பெயர்களைக் கொண்ட புராண அரக்கர்களை பண்டைய பழைய ஆங்கிலக் கவிதையான பேவுல்ப் மற்றும் ஆரம்பகால நவீன கவிதைகள் மற்றும் வடக்கு ஐரோப்பிய நாட்டுப்புறக் கதைகள் மற்றும் விசித்திரக் கதைகளில் காணலாம். அத்துடன் 1860களின் நடுப்பகுதியில் சார்லஸ் கிங்ஸ்லியின் இரண்டு புதினங்களில் கனவுருப்புனைவு உயிரினங்களின் பட்டியல்களில் ஓர்க் இனம் தோன்றியுள்ளது.
# எல்வு (த லார்ட் ஆப் த ரிங்ஸ்)

**எல்வு** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திர இனம் ஆகும். இவர்கள் மத்திய-பூமியில் வசிப்பவர்களாகவும், அழகானவர்களாக இருப்பதுடன் கலை மீது மிகுந்த ஆர்வம் உடையவர்களாக உள்ளனர். இதைவிட இவர்கள் மனிதர்களைவிட பலசாலிகளாகவும் புத்திக்கூர்மை உள்ளவர்களாகவும் உருவகப்படுத்தப்பட்டுள்ளனர். இவர்கள் கொலை செய்யப்பட்டால் தவிர இவர்களை நோய்களோ இறப்போ அண்டுவதில்லை.  
இவர்களின் கதை த காபிட்டு மற்றும் த லோட் ஒவ் த ரிங்ஸ். போன்ற புதினங்களில் தோற்றிவிக்கப்பட்டது, ஆனால் இவர்களின் வரலாறு த சில்மரில்லியனில் முழுமையாக விவரிக்கப்பட்டுள்ளது. இந்த எல்பு பற்றிய தகவல்களை எழுத்தாளர் ஜே. ஆர். ஆர். டோல்கீன் என்பவர் பண்டைய கவிதைகள் மற்றும் வடக்கு ஐரோப்பாவின் மொழிகளில், குறிப்பாக பழைய ஆங்கில ஆகியவற்றில் இருந்து பெற்றார்.  
இவர்கள் உயரத்தில் மென்களை விட உயரமானவர்கள், ஆபத்தானவர்கள், அழகானவர்கள், காட்டு இயற்கைக்கு நடுவில் வசிப்பவர்கள், வில்வித்தை பயிற்சியில் சிறப்பு தேர்ச்சி பெற்றவர்கள் போன்று சித்தரிக்கப்பட்டுள்ளது.
# துறோல்

**துறோல்** என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இந்த கதாபாத்திரத்தை தழுவி திரைப்படங்கள் மற்றும் நிகழ்ப்பட ஆட்டங்களில் இடம்பெற்றுள்ளன. இவர்கள் பெரும் வலிமை மற்றும் மோசமான அறிவுத்திறன் கொண்ட கொடூரமான பெரிய மனித உருவங்களாக (சுமார் 9 அடி உயரம்) சித்தரிக்கப்படுகிறார்கள். இது ஹொபிட்டுகளை விரும்பி உண்ணும் மற்றும் சூரிய ஓளி பட்டதும் இவை கல்லாக மாறிவிடும்.  
அன் அன்எக்ஸ்பெக்டட் ஜெர்ன்னி படத்தில் மூன்று கல் துறோல் இருப்பது போல் சித்தரிக்கப்பட்டுள்ளது. இந்த கதாபாத்திரத்திற்கு உயிர்கொடுக்கும் விதமாக நடிகர்கள் மார்க் ஹாட்லோ, வில்லியம் கிர்ச்சர் மற்றும் பீட்டர் ஹாம்பிள்டன் ஆகியோர் குரல் கொடுத்துள்ளனர்.
# டோவ்

**டோவ்** அல்லது **குள்ளர்கள்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர்கள் புராண கடந்த காலத்தில் அர்டாவின் மத்திய கண்டமான மத்திய-பூமியில் வசிக்கும் இனமாகும். அவை ஜெர்மானிய புராணங்களின் குள்ளர்களை அடிப்படையாகக் கொண்டவை, அவர்கள் மலைகளில் வாழ்ந்த சிறிய மனித உருவங்கள், சுரங்கத் தொழில், உலோகவியல், கொல்லர் மற்றும் அணிகலன் ஆகிய கை கை வேலைப்பாடுகளில் சிறப்புத் தேர்ச்சி பெற்றவர்கள். இவர்கள் ஹொபிட்டுகளின் உயரமே இருப்பினும் இவர்களின் தாடியும் சற்றே பருமனான உடலும் இவர்களை வேறுபடுத்த உதவும்.  
இந்த கதாபாத்திரத்திற்கு உயிர் கொடுக்குக்கும் விதமாக நடிகர்கள் ஜோன் ரைஸ்-டேவிஸ், கென் ஸ்டாட், அய்டன் துர்நேர், டீன் ஓகோர்மான், மார்க் ஹாட்லோ, ஆடம் பிரவுன், ஜான் காலன், ஜேம்ஸ் நெஸ்பிட் மற்றும் இடீபன் ஹண்டர் ஆகியோர் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளார்கள்.
# மருதமலை

**மருதமலை** தமிழ்நாட்டின் கோயம்புத்தூர் மாவட்டத்தில் பெரியநாயக்கன்பாளையம் ஊராட்சி ஒன்றியத்துக்குட்பட்ட சோமையம்பாளையம் ஊராட்சி ஒரு மலை ஆகும். இது கோயம்புத்தூரில் இருந்து 15 கி.மீ தொலைவில் மேற்குத்தொடர்ச்சி மலைகளில் அமைந்துள்ளது. ஆனால் இது தற்போது கோவை மாநகராட்சியின் வார்டு எண் 17-இல் இணைக்கப்பட்டுள்ளது.
# மருதமலை

## கோவில் வரலாறு

இங்குள்ள முருகன் கோயில் முருகனின் ஏழாம் படைவீடாகக் கருதப்படுகிறது. இக்கோவில் மிகவும் பழமையானது. திருமுருகன்பூண்டி சிவன் கோவிலில் உள்ள கல்வெட்டுக்களில் மருதமலை முருகன் கோவில் பற்றிய குறிப்புகள் உள்ளது. கி.பி 12-ஆம் நூற்றாண்டில்தான் மருதமலை முருகன் கோவில் கட்டப்பட்டது என்று கல்வெட்டு ஆதாரங்கள் உள்ளது. மருதமலை முருகன் கோயில் 1,200 ஆண்டுகள் பழமையானது. இக்கோவிலுக்கு அருகிலேயே பாம்பாட்டி சித்தர் குகைக்கோவில் ஒன்றும் உள்ளது. இக்கோயில் முற்காலத்தில் கொங்கு வேட்டுவ கவுண்டர் இன மன்னர்களின் சொத்தாக விளங்கியது. முருகக் கடவுளின் பிற கோயில்களைப் போலவே மருதமலை கோயிலும் மேற்குத் தொடர்ச்சியின் விரிவான இந்த மலை உச்சியில் அமைந்துள்ளது. மருதமலை முருகன் கோவில் கி.பி 12-ஆம் நூற்றாண்டில் கொங்கு மன்னர்களால் கட்டப்பட்டது. இந்த மருதமலை முருகன் மூலவர் தண்டாயுதபாணி சிலை 18 சித்தர்களின் ஒருவர் பாம்பாட்டிச் சித்தரால் பிரதிஷ்டை செய்யப்பட்டது.
# வகுப்பு (கணினியியல்)

**வகுப்பு (Class)** ஒரே இனத்தைச் சார்ந்த பொருள்களின் வரையறை (definition or blueprint) ஆகும். வகுப்பு பொருள்களின் தரவு (data: variable) வடிவமைப்பையும், அப்பொருளுடன் தொடர்புடைய செயலிகளையும் (methods/fuctions) குறிப்பாக விபரிக்கும். வகுப்பு class என்ற ஆங்கிலச் சொல்லின் நேரடி மொழிபெயர்ப்பு ஆகும்.
# வில்லை (கணினியியல்)

நிரல் மொழிகளின் இலக்கணத்தின் அடிப்படை அலகு **வில்லை (Token)** ஆகும். இதனை அடையாளி அல்லது அடையாள வில்லை என்றும் தமிழில் குறிப்பர். வில்லைகள் பின்வரும் வகைகளில் அடங்கும்.  
- இனங்காட்டி - Identifier
- சிறப்புச்சொல் - Keyword
- செயற்குறி - Operator
- நிறுத்தற்குறி - Punctuation
- மதிப்புரு - Literal
# செயலி (கணினியியல்)

**செயலி (Method)** அல்லது செயற்கூறு ஒரு பொருள் செய்யக்கூடிய செய்கையை விபரிக்கும் நிரல் துண்டு ஆகும். அதாவது ஒரு செயலை அல்லது வினையை செய்ய வல்ல ஆணைத்தொடர்கள் செயலி ஆகும். இவை பிரதானமாக நான்கு வகைப்படுகின்றன.  
- பொதுவான செயலிகள் - Methods
- உருவாக்கிகள் - Constructors
- Abstract Methods
- Accessor Methods  
sv:Funktion (programmering)#Metod
# அரசியல்

யின் பொது மன்றத்தில் உறுப்பு நாடுகளின் தூதுவர்கள் உலக விடயங்கள் குறித்து கலந்துரையாடுவர்.]]
**அரசியல்** எனும் சொல், கிரேக்க மொழியில், பொலிடிகா (Politiká) என்ற சொல்லிலிருந்து உருவானது.  
வரையறை: "நகரங்களின் விவகாரங்கள்" என்று வரையறுக்கப்படுகிறது. நகரங்களின் விவகாரங்களில், நகரத்தில் உள்ள ஒவ்வொரு குழுவிற்கும், குழுவின் அனைத்து உறுப்பினர்களுக்கும் பொருத்தமான தீர்மானங்களை எடுக்கும் செயல் என்பதே இதன் விளக்கம் ஆகும்.  
அரசியல் என்பது மக்கள் குழுக்களில் முடிவெடுக்கும் முறையைக் குறிக்கும் சொல். பொதுவாக அரசமைப்புகளின் செயல்பாட்டைக் குறிக்கப் பயன்படுத்தப்பட்டாலும், அரசியல் என்பது உண்மையில், அலுவலகம், கல்வி, மற்றும் சமய நிறுவனங்கள் உட்பட அனைத்து மனித குழுக்களின் ஊடாடல்களிலும் காணப்படுகின்றது.  
அரசறிவியல், அரசியற் கல்வி என்பது அரசியல் நடத்தை குறித்து கற்பதுடன், அதிகாரத்தைப் பெற்றுக்கொள்ளுதல் மற்றும் அதனைப் பயன்படுத்துதல் தொடர்பாகவும் ஆய்வு செய்கின்றது.
# அரசியல்

## அரசியல் சார் நூல்கள்

அரசியல் என்பது அதிகாரம் சார்ந்தது என்று கூறப்படுகிறது. அரசியல் அமைப்பு என்பது ஒரு சமூகத்தில் ஏற்றுக்கொள்ளக்கூடிய அரசியல் வழிமுறைகளை வரையறுக்கும் ஒரு கட்டமைப்பாகும். அரசியல் சிந்தனையின் வரலாறானது ஆரம்ப பழங்காலத்துக்கு முந்தையது. இதைப்பற்றி, 'பிளேட்டோவின் (Plato) குடியரசு', 'அரிஸ்டாட்டிலின் (Aristotle) அரசியல்' மற்றும் 'கன்ஃபியூசியஸின் (Confucius) படைப்புகள்', போன்ற நூல்கள் தெளிவாக விளக்குகின்றன. இவை அரசியல் என்பது என்ன என்பது பற்றிப் பல கோணங்களிலிருந்து பார்த்து எழுதப்பட்ட வரைவிலக்கண நூல்களாகும்.
# அரசியல்

## சொற்பிறப்பியல்

அரசமைப்புகள் மற்றும் அவற்றின் அதிகார எல்லைகள் சார்ந்து அரிஸ்டாட்டில் எழுதிய கிரேக்க புத்தகத்தின் தலைப்பு **அரசியல்** (Πολιτικά, பொலிடிகா) என்பதாகும். இந்த வார்த்தையானது நகரங்களின் அலுவல்கள், குழுக்களின் நடவடிக்கைகள், பயின்று வரும் வாழ்க்கைத்தொழில்கள், திட்டமிட்டு ஆற்ற வேண்டிய காரியங்கள், தீர்க்க வேண்டிய விவகாரங்கள் ஆகிய பல்வேறு பொருள்களை உள்ளடக்கியுள்ளது. 15 ஆம் நூற்றாண்டின் மத்தியில் ஆரம்பகால ஆங்கிலத்தில் இப்புத்தகத்திற்கு பொலிடிக்ஸ் (Polettiques) என்று பெயரிடப்பட்டது. இது நவீன ஆங்கிலத்தில் அரசியல் என்று மாறியது. 1430 ஆம் ஆண்டு இதன் ஒருமைப் பெயர், பிரெஞ்சு மொழியில் பொலிடிக் (*politique*) என்றும், இலத்தீன் மொழியில் பொலிடிகஸ் (*politicus*) என்றும் அழைக்கப்பட்டது. கிரேக்க வார்த்தையான பொலிடிகிகோஸ் (πολιτικός-*politikos*) என்பதை இலத்தீனாக்கம் செய்ததின் மூலம் பொலிடிகஸ் (*politicus*) என்ற புதிய வார்த்தை பெறப்பட்டது.  
இதன் பொருள்: குடிமகன், குடிமக்கள், குடிமக்களுக்காக, குடிமக்களை, குடியியல், குடிமுறைக்குகந்த, குடிமுறைக்குரிய, உரிமையியல் நாட்டுக்கு உரியவை, போன்றவை. இது, நகரம் என்னும் பொருளில், போலிஸ் (πόλις) என்றும் அழைக்கப்படுகிறது.